[{"text_idx": "#000002", "text": "Gwarchod yng Nghymru i ddod i ben dros dro: goblygiadau o ran cyflogaeth"}, {"text_idx": "#000003", "text": "Mae Llywodraeth Cymru wedi diwygio\u2019r canllawiau Covid-19 ar gyfer unigolion sy\u2019n cysgodi yng Nghymru am eu bod yn \u2018eithriadol o agored i niwed\u2019. Golyga hyn nad oes angen i\u2019r unigolion rheiny gysgodi o ganol mis Awst ymlaen."}, {"text_idx": "#000004", "text": "Yn ogystal a\u0302\u2019r Rheoliadau Diogelu Iechyd (Cyfyngiadau Coronafeirws) (Rhif 2) Cymru, mae canllawiau ychwanegol newydd wedi cael eu cyhoeddi. Mae\u2019r Rhain yn cynnwys canllawiau ar ddychwelyd i\u2019r gwaith."}, {"text_idx": "#000005", "text": "Mae\u2019r canllaw yn nodi y gall gweithwyr sy\u2019n eithriadol o agored i niwed bellach ddilyn yr un rheolau a gweddill poblogaeth Cymru, ac y dylent barhau i weithio o gartref os oes modd iddynt wneud hynny. Fodd bynnag, os nad oes modd iddynt weithio o gartref, gallent ddychwelyd i\u2019r gwaith, cyhyd a\u0302 bod y gweithle\u2019n ddiogel o ran Covid. O hyn ymlaen, ni fydd modd i weithwyr a allai hawlio Ta\u0302l Salwch Statudol am eu bod wedi cael eu cynghori i gysgodi, ei hawlio."}, {"text_idx": "#000006", "text": "Beth yw gweithle diogel o ran Covid?"}, {"text_idx": "#000007", "text": "Dylai busnesau helpu eu gweithwyr sy\u2019n eithriadol o agored i niwed ddychwelyd i\u2019r gwaith yn ddiogel, yn y lle cyntaf, drwy gydymffurfio a\u0302\u2019r Rheoliadau a\u2019r canllawiau sydd wedi eu cyhoeddi gan Weinidogion Cymru."}, {"text_idx": "#000008", "text": "Mae rhan 3 y Rheoliadau\u2019n ymdrin a\u0302 lleihau\u2019r risg o ddod i gysylltiad a\u0302 coronafeirws mewn safleoedd agored ac yn y gwaith. Yn gryno, mae\u2019n nodi y dylai busnesau gymryd pob cam rhesymol er mwyn sicrhau y gellir cadw pellter o ddau fetr. At hyn, bydd disgwyl i fusnesau gymryd pob cam rhesymol arall, a allai gynnwys:"}, {"text_idx": "#000009", "text": "Newid y ffordd y mae\u2019r safle wedi ei osod\nRheoli mynedfeydd, llwybrau, grisiau a lifftiau\nDarparu Cyfarpar Diogelu Personol (PPE)\nDarparu gwybodaeth ar sut i leihau\u2019r perygl a\u2019r siawns o ddod i gysylltiad a\u0302 Covid-19 yn y gweithle."}, {"text_idx": "#000010", "text": "Mae\u2019r adran hon hefyd yn nodi y dylai busnesau dalu sylw i\u2019r canllawiau a gyhoeddwyd gan Weinidogion Cymru. Mae\u2019r canllaw mwyaf diweddar yn nodi pump cam allweddol y dylai busnesau eu cymryd:"}, {"text_idx": "#000011", "text": "Helpu staff i weithio o gartref, pan fydd hynny\u2019n bosibl\nCymryd camau er mwyn gwneud yn siw\u0302r y gall unigolion ar eich safle gadw pellter corfforol o ddau fetr, lle mae hynny\u2019n bosibl\nRhoi mesurau eraill ar waith er mwyn lleihau\u2019r perygl o ddod i gysylltiad a\u0302 Covid-19\nMynd ati\u2019n frwd i roi Profi Olrhain Diogelu ar waith yn y gweithle"}, {"text_idx": "#000012", "text": "Mae\u2019n bosib y bydd cyflogwyr yn torri\u2019r gyfraith os nad ydynt yn cydymffurfio a\u0302\u2019r gofynion o ran cadw pellter yn y gweithle."}, {"text_idx": "#000014", "text": "Mae\u2019r canllaw hefyd yn tynnu sylw at y ffaith bod gan gyflogwyr gyfrifoldeb penodol at weithwyr anabl a\u2019r rheiny sy\u2019n feichiog. Pe byddai busnes yn methu a\u0302 dilyn y Rheoliadau a\u2019r canllawiau a gyhoeddwyd gan Weinidogion Cymru, mae\u2019n bosib y bydd eu gweithwyr yn chwythu\u2019r chwiban ac yn rhoi gwybod i\u2019r Awdurdod Gweithredol Iechyd a Diogelwch. Gall hyn arwain at ymchwiliad ac, o bosib, dirwyon sylweddol."}, {"text_idx": "#000016", "text": "Bydd angen iddynt fod yn ymwybodol o\u2019r gofynion penodol o ran Covid-19 yn ogystal a\u0302\u2019u cyfrifoldeb o dan ddeddfwriaeth gwahaniaethu. Gall hyn gael effaith ariannol sylweddol ar y busnes. Gall dychweliad gweithwyr a oedd yn cysgodi gynyddu\u2019r pwysau ar fusnesau i ystyried cael gwared a\u0302 swyddi, ac os byddant yn penderfynu gwneud hyn, bydd angen iddynt fod yn arbennig o ofalus a sicrhau nad ydynt yn gwahaniaethu yn erbyn gweithwyr o\u2019r fath."}, {"text_idx": "#000017", "text": "Pan gyhoeddwyd y canllaw newydd, roedd cyfradd trosglwyddiad Covid-19 yn y cymunedau yn isel. Fodd bynnag, mae\u2019n ddarlun sy\u2019n newid yn barhaus, ac yn ddiweddar mae Cyngor Bwrdeistref Sirol Caerffili wedi gweld cyfnod clo lleol a chyfyngiadau llymach \u2013 sef y cyfyngiad lleol cyntaf i gael ei gyhoeddi yng Nghymru."}, {"text_idx": "#000018", "text": "Yr unig gyfyngiad penodol newydd a gyhoeddwyd gan Weinidogion Cymru a Phrif Swyddog Meddygol Cymru o ran gwarchod unigolion sy\u2019n eithriadol o agored i niwed, yw y dylent weithio o gartref os oes modd iddynt wneud hynny . Fodd bynnag, mae\u2019r llythyr a gyhoeddwyd gan y Prif Swyddog Meddygol yn egluro\u2019n gwbl glir ei bod yn bosib y bydd gofyn i unigolion sy\u2019n agored i niwed gysgodi unwaith eto pe byddai\u2019r sefyllfa\u2019n newid, er eu bod yn gobeithio gweithredu mewn dull sy\u2019n canolbwyntio mwy ar y perygl i bob unigolyn yn y dyfodol."}, {"text_idx": "#000019", "text": "Os yw eich busnes yn wynebu problemau o ran creu gweithle diogel o ran Covid, neu os ydych chi\u2019n ystyried cael gwared a\u0302 swyddi, yna cysylltwch ag Andrea Thomas ar [email neu 07725 240 233."}]